Vilnius, 2025 m. rugsėjo 12 d.

# „Lidl“ primena apie parduotuvių rudens darbo laiką: pokyčiai įsigalios jau nuo pirmadienio

**Žemų kainų prekybos tinklas „Lidl“ primena, kad nuo rugsėjo 15 dienos 21-oje parduotuvėje įsigalios naujas rudens darbo laikas. Likusios prekybos tinklo parduotuvės ir toliau dirbs įprastu darbo grafiku.**

Parduotuvių darbo laiko pokyčiai įsigalios dalyje parduotuvių Vilniuje, Kaune, Klaipėdoje, Utenoje, Panevėžyje, Molėtuose, Marijampolėje ir Kretingoje. Rudenį ir žiemą dalies parduotuvių darbo laikas sutrumpės valanda vakare – vietoj 23 val., parduotuvės baigs darbą 22 valandą. Kai kur parduotuvės pirkėjų lauks valanda vėliau ryte – vietoj 7 val., jos darbą pradės 8 val. ryte.

Nuo rugsėjo 1 dienos rudens darbo laiko pokyčiai jau įsigaliojo „Lidl“ parduotuvėje Palangoje. Vasaros sezonu ši parduotuvė dirbo nuo 7 iki 24 val., o prasidėjus rudens sezonui, pirkėjai pajūrio mieste apsipirkti gali nuo 8 iki 22 valandos.

„Parduotuvių darbo laikas ir informacija apie jį yra itin svarbi informacija visiems klientams, tad norime priminti, kad dalyje „Lidl“ parduotuvių pokyčiai įsigalios jau nuo pirmadienio. Rudens sezonu, kai keičiasi klientų apsipirkimo įpročiai, optimizuojame parduotuvių darbo laiką pagal klientų aktyvumą, kad geriau prisitaikytume prie jų poreikių. Mūsų tikslas – užtikrinti patogų apsipirkimą už žemą „Lidl“ kainą ir sklandų aptarnavimą visiems klientams. Pasitikrinti konkrečios parduotuvės darbo laiką galima mūsų interneto svetainėje arba „Lidl Plus“ programėlėje“, – teigė „Lidl Lietuva“ korporatyvinių reikalų ir komunikacijos vadovas Antanas Bubnelis.

Prekybos tinkle „Lidl“ Lietuvoje šiuo metu dirba daugiau nei 2,8 tūkst. darbuotojų. Portalo „Rekvizitai.lt duomenimis, „Lidl Lietuva“ siūlomas vidutinis darbo užmokestis liepos mėnesį siekė 2234,27 eurus ir buvo didžiausias tarp maisto produktais prekiaujančių penkių didžiųjų šalies prekybos tinklų.

Visą informaciją apie parduotuvių darbo laikus pirkėjai gali rasti prekybos tinklo [svetainėje](https://imone.lidl.lt/pranesimai-ziniasklaidai/pranesimai-ziniasklaidai/2025/lidl-primena-apie-parduotuviu-rudens-darbo-laika-pokyciai-isigalios-jau-nuo-pirmadienio) bei „Lidl Plus“ programėlėje. Čia taip pat galima susipažinti su žemų kainų pasiūlymais ir rasti savaitines akcijas. „Lidl Plus“ programėlėje taip pat pateikiami išskirtiniai pasiūlymai, leidžiantys sutaupyti.

Žemų kainų ir aukštos kokybės pasiūlymais galima pasinaudoti 82 „Lidl“ parduotuvėse 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**„Lidl“ parduotuvės, kurių darbo laikas keičiasi:**

|  |  |  |  |
| --- | --- | --- | --- |
| **Miestas** | **Adresas** | **Dabartinis darbo laikas** | **Darbo laikas nuo rugsėjo 15 d.** |
| Vilnius  Vilnius  Vilnius  Vilnius  Vilnius  Vilnius  Vilnius | Virbeliškių g. 2  Kalvarijų g. 180  Rasų g. 9A  Sausio 13-osios g. 3  Rinktinės g. 60  L. Asanavičiūtės g. 1H  Stanevičiaus g. 2A | 07:00-23:00  07:00-23:00  07:00-22:00  07:00-22:00  07:00-23:00  08:00-23:00  08:00-23:00 | 07:00-22:00  07:00-22:00  08:00-22:00  08:00-22:00  08:00-22:00  08:00-22:00  08:00-22:00 |
| Kaunas | Šiaurės pr. 1A | 07:00-22:00 | 08:00-22:00 |
| Kaunas | Veiverių g. 146 | 07:00-22:00 | 08:00-22:00 |
| Klaipėda  Klaipėda  Klaipėda  Klaipėda  Klaipėda  Klaipėda | Taikos pr. 66B  Smiltelės g. 19  Tilžės g. 56B  Liepojos g. 3  Statybininkų pr. 18  Piligrimų g. 2 | 07:00-23:00  07:00-23:00  08:00-23:00  08:00-23:00  08:00-23:00  08:00-23:00 | 07:00-22:00  07:00-22:00  08:00-22:00  08:00-22:00  08:00-22:00  08:00-22:00 |
| Kretinga | Žemaitės g. 12 | 07:00-23:00 | 08:00-22:00 |
| Marijampolė | Palangos g. 22 | 07:00-22:00 | 08:00-22:00 |
| Molėtai | Aplinkkelio g. 163 | 07:00-23:00 | 08:00-22:00 |
| Utena | Basanavičiaus g. 125A | 07:00-23:00 | 07:00-22:00 |
| Panevėžys  Panevėžys | Kosmonautų g. 14  Klaipėdos g. 109 | 07:00-23:00  07:00-22:00 | 07:00-22:00  08:00-22:00 |

**Daugiau informacijos:**

Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)